Johan B. Ugland

Johan Benad Ugland (født 23. juli 1953) er en norsk investor fra Grimstad.Vest-Telemark Blad – Milliardær sikra seg kjempeeigedom 

Han er eldste sønn av Andreas Kjell Lund Ugland (1925–2019) som var hovedaksjonær i Uglands Rederi fra 1960 til 1996 sammen med broren Johan Jørgen Ugland (1921–2010). Johan Benad Ugland tok maritim utdannelse i England og USA på sent 1960-tallet, tidlig 1970-tallet. Han driver Storegra gård, hvor han har odelsrett. Han er gift og har fem barn. 

Ugland hadde sammen med sin bror Andreas Ove Ugland (1955-2020) et bilmuseum i Grimstad (tidligere i Sørlandsparken i Kristiansand), og driver sammen med sin andre bror, Knut Axel Ugland, bank på Caymanøyene. 

Etter 25 år i utlandet flyttet han hjem til Norge i 1993. Han har stått sentralt i utviklingen av Sørlandets Teknologisenter, og står bak byggingen av Campus Grimstad.Verdens Gang - Bygger universitet til 500 mill. Selskapet hans, J.B. Ugland Holding, har fire forretningsområder; shipping, eiendom, industri og investeringer. I 2008 var han oppført med 423 227 611 i personlig formue.

I 2008 solgte Ugland mesteparten av shippingvirksomheten, blant annet 46 skip, til indiske Sivasankaran. Prisen var 1,6 milliard .Business Q4 - Johan Benad Ugland selger rederiet for 1,6 milliard, og gevinsten var på en milliard. I 2009 kjøpte han Fyresdals største eiendom, Austre-Nape, for 8,5 millioner norske kroner. Eiendommen er på 40 000 dekar. Han har planer om å bygge et kraftverk på eiendommen, og har fått tillatelse fra Norges vassdrags- og energidirektorat.Agderposten  - Ugland bygger kraftverk

 Selskap 
 J.B. Ugland Holding – moderselskap
 J.M.Ugland & Co. (shipping)
 J.B.Ugland Eiendom (eiendom)
 Ugland Industrier (byggindustri)

 Referanser 

 Eksterne lenker 
 Storegra Gård
 Ugland Holding AS

Kategori:Norske milliardærer
Kategori:Norske bankfolk
Kategori:Norske eiendomsinvestorer
Kategori:Personer fra Grimstad kommune
Kategori:Ugland